रात का तापमान रिकाॅर्ड 70, चार दिन में 4 डिग्री लुढ़का
ऐसे रही पारे की चाल
शहर में न्यूनतम तापमान रिकाॅर्ड 7 डिग्री तक पहुंच गया है। पिछले साल का न्यूनतम तापमान इतना ही था। इस बार रात का तापमान चार दिन में चार डिग्री लुढ़का है। अधिकतम तापमान भी 22.5 डिग्री है।
इस साल दिसंबर खूब ठिठुर रहा है। उत्तर दिशा से आ रही हवा ने ठिठुरन को और बढ़ा दिया है। शुक्रवार को भी शहर में कड़ाके की ठंड पड़ी। शनिवार को पारा और गिरने के आसार है। सीजन की सबसे ज्यादा सर्द रात में पारा 7 डिग्री पर पहुंच गया। ऐसी ठंड 29 दिसंबर 2014 की रात में रही। जब न्यूनतम तापमान 7 डिग्री रहा था। गुनगुनी धूप अब लोगों को लुभाने लगी है। शहर में दिन का तापमान 22.5 डिग्री रहा। दिन का पारा सामान्य से 4 डिग्री और रात में 3 डिग्री नीचे खिसका है। पिछले साल 25 दिसंबर को दिन का पारा 28.1 और न्यूनतम 10 डिग्री रहा था। मौसम केंद्र भोपाल के वैज्ञानिकों के अनुसार हिमाचल और कश्मीर में हो रही बर्फबारी से प्रदेश समेत निमाड़ में ठंड बढ़ गई है। गुरुवार को अधिकतम तापमान 23.1 और न्यूनतम तापमान 8.0 डिग्री सेल्सियस था।
रात 9 बजे सड़कों पर सन्नाटा
शहर में दिनभर सर्द हवा चली। इससे लोग दिन में भी गर्म कपड़े पहनकर बाहर निकले। देर रात कोहरे, धुंध का असर शुरू हो गया है। शहर की सड़कों पर रात 9 बजे के बाद सन्नाटा पसरने लगा हैं। बेहद जरूरी होने पर लोग घर से बाहर निकले।
2 दिन बाद ठंड से राहत
मौसम केंद्र भोपाल के निदेशक डाॅ.अनुपम काश्यपि के अनुसार दो दिन बाद दिन-रात के पारे में बढ़त आ सकती है। हालांकि दिन के पारे में खास बदलाव नहीं आएगा। 1 जनवरी से फिर कड़ाके की सर्दी पड़ने की आसार हैं।
ठंड के तेवर बढ़े
bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva